Actophilornis africanus

Actophilornis africanus (Afrika Yakanası) — Yakanlar (Jacanidae) fəsiləsinə aid olan çəmənlik quşu. Bu quş uzun barmaqları və dırnaqları ilə sevimli yaşayış yeri olan dayaz göllərdə üzən bitkilər üzərində gəzmək qabiliyyətinə malikdir. O, ən çox Səhra altı Afrika ərazilərində yayılmışdır.

 Xüsusiyyətləri 

Afrika Yakanası diqqət çəkən görüntüyə sahibdir. Unikal görüntüsü ilə digər quşlardan asanlıqla fərqləndirilə bilir. Ümumi uzunluğu 23-31 sm arasında olur. Digər Yakana növlərində olduğu kimi, dişi ortalama olaraq erkəkdən daha böyükdür. Erkəklər 115-224 qram, dişilər isə 167-290 qram arasında çəkiyə sahibdir. Bənzər ölçülü Madaqaskar Yakanası ilə bu növ ən ağır Yakana növləri hesab olunur.Jenni, D. A. and G. M. Kirwan (2020). African Jacana (Actophilornis africanus), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. Onların üst hissəsi qəhvəyi, qanad ucları, arxa boyun və göz ətrafı isə qaradır. Yetkinlərin alt hissəsi də qəhvəyi olur, yalnız cavanlarda bu hissə ağ rəngdə olub, qarnında qəhvəyi ləkələr var. Dimdiyi mavidir. Ayaqları və uzun barmaqları isə boz rəngdədir.

 İstinadlar 

 Xarici keçidlər 

Kateqoriya:Qırmızı kitaba görə az qayğı tələb edən növlər
Kateqoriya:Afrika quşları
Kateqoriya:1789-cu ildə təsvir edilən quşlar
Kateqoriya:İohann Fridrix Gmelin tərəfindən adlandırılmış taksonlar
Kateqoriya:Təhlükədə olmayan növlər